དེང་སྐབས་སུའང་ནུབ་ཕྱོགས་མང་གཙོའི་ལམ་ལུགས་ལས་རྒྱ་ནག་གཅིག་བསྡུས་ལམ་ལུགས་དེ་ཡག་པ་ཡིན་ཚུལ་བསམ་ཚུལ་འདོན་མཁན་དེ་འདྲ་ཡོད།རྒྱ་ནག་ཐོག་འཛིན་བཞིན་པའི་བསམ་ཚུལ་དང་ལྟ་ཕྱོགས་ལོག་པ་དེ་དག་གིས་ད་བར་རྒྱ་ནག་ཐོག་དངོས་ཡོད་གནས་ཚུལ་དང་མཐུན་པའི་ཆབ་སྲིད་ཀྱི་ལངས་ཕྱོགས་སྲ་བརྟན་ཞིག་འཛིན་ཐུབ་རྒྱུར་འགོག་རྐྱེན་བཟོས་ཡོད།ཡུ་རོབ་ཀྱིས་འགྲོ་བ་མིའི་ཐོབ་ཐང་དང་མང་གཙོ།ཁྲིམས་ཀྱི་དབང་བསྒྱུར་སོགས་སྲུང་སྐྱོབ་བྱ་རྒྱུའི་འབད་བརྩོན་དེ་ཡུ་རོབ་ས་ཁྱོན་ཙམ་གྱི་ནང་རྒྱལ་མཚམས་མ་བཅད་པར།འགྲོ་བ་མིའི་གཞི་རྩའི་རིན་ཐང་དེ་དག་སྲུང་སྐྱོབ་བྱ་རྒྱུའི་ཆོད་སེམས་དང་ལངས་ཕྱོགས་སྔར་བས་ཤུགས་ཆེ་རུ་བཏང་སྟེ།ལངས་ཕྱོགས་བརྟན་པོ་ཞིག་བསྐྱར་དུ་སྐྲུན་ཐབས་གནང་རྒྱུ་ཧ་ཅང་གལ་ཆེན་པོ་ཆགས་ཡོད།དེ་ལྟར་བྱས་པ་བརྒྱུད་རྒྱ་ནག་ནང་མང་གཙོ་དང་འགྲོ་བ་མིའི་ཐོབ་ཐང།དེ་བཞིན་ཁྲིམས་ཀྱི་ལམ་ལུགས་སྲུང་སྐྱོབ་བྱས་པ་བརྒྱུད།བོད་ཀྱི་གནད་དོན་དེ་བཞིན་འཚེ་མེད་ཞི་བ་གྲོས་མོལ་གྱི་ལམ་ནས་སེལ་ཐུབ་རྒྱུའི་རེ་བ་ཞུ་བཞིན་ཡོད།ཅེས་འཁོད་ཡོད།།